 **บันทึกข้อความ**

**ส่วนราชการ** กลุ่มพัฒนาการศึกษา กลุ่มงานพัฒนาหลักสูตรสาธารณสุขฯ โทร ๐ ๒๕๙๐ ๑๘๒๒

**ที่** สธ ๐๒๐๓.๐๕๑/ **วันที่**  มีนาคม ๒๕๖๐

**เรื่อง** ขออนุมัติโครงการฯ และขออนุมัติจัดประชุมเชิงปฏิบัติการเพื่อพัฒนาบุคลากรในการประมวลผลการสอบความรู้รวบยอดของผู้สำเร็จการศึกษาหลักสูตรการแพทย์แผนไทยบัณฑิต ประจำปีการศึกษา ๒๕๕๙

เรียน ผู้อำนวยการสถาบันพระบรมราชชนก

ความเป็นมา

ด้วยสถาบันพระบรมราชชนก ได้กำหนดให้มีการสอบรวบยอดหลักสูตรการแพทย์แผนไทยบัณฑิต ประจำปีการศึกษา ๒๕๕๙ ของวิทยาลัยสังกัดสถาบันพระบรมราชชนก ๔ แห่ง ได้แก่ วิทยาลัยเทคโนโลยีทางการแพทย์และสาธารณสุข กาญจนาภิเษก วิทยาลัยการสาธารณสุขสิรินธร จังหวัดพิษณุโลก จังหวัดชลบุรี และจังหวัดยะลา โดยจัดทำเป็นข้อสอบมาตรฐานเพื่อสอบวัดความรู้ความสามารถขั้นสุดท้ายก่อนสำเร็จการศึกษา ซึ่งสอดคล้องกับระบบการประกันคุณภาพการศึกษาของสถาบันการศึกษา โดยกำหนดสอบพร้อมกัน ในวันที่ ๑๐ เมษายน ๒๕๖๐ หลังจากนั้นต้องมีการวิเคราะห์ข้อสอบและประมวลผลการสอบ ดังนั้น จำเป็นต้องมีการประชุมเชิงปฏิบัติการเพื่อพัฒนาบุคลากรในการประมวลผลการสอบความรู้รวบยอดของผู้สำเร็จการศึกษาหลักสูตรการแพทย์แผนไทยบัณฑิต โดยกำหนดให้ มีการประชุม ในวันที่ ๑๑ เมษายน ๒๕๖๐ ณ ...................................................

การจัดทำข้อสอบมาตรฐานดังกล่าว ดำเนินการโดยอาจารย์จากวิทยาลัยทุกแห่งที่เปิดสอนหลักสูตร ระดับปริญญาตรี และต่ำกว่าปริญญาตรี เพื่อพัฒนาศักยภาพอาจารย์ให้มีความรู้และทักษะในการคัดเลือกวิเคราะห์ข้อสอบความรู้รวบยอดได้อย่างมีประสิทธิภาพ โดยมีกำหนดการประชุมเชิงปฏิบัติการเพื่อพัฒนาศักยภาพอาจารย์ด้านการคัดเลือก และวิเคราะห์ข้อสอบความรู้รวบยอดของผู้สำเร็จการศึกษาหลักสูตร ด้านสาธารณสุขศาสตร์และด้านสหเวชศาสตร์ ระดับปริญญาตรี และต่ำกว่าปริญญาตรี ประจำปีการศึกษา ๒๕๕๙ ระหว่างวันที่ ๖ – ๑๐ กุมภาพันธ์ ๒๕๖๐ ณ โรงแรมพักพิง อิงทาง บูติค โฮเทล ถนนงามวงศ์วาน ตำบลบางเขน อำเภอเมือง จังหวัดนนทบุรี

ระเบียบ

อ้างถึงคำสั่งสำนักงานปลัดกระทรวงสาธารณสุข ที่ ๑๘๗๔/๒๕๕๘ ลงวันที่ ๑๘ สิงหาคม พ.ศ. ๒๕๕๘ เรื่อง มอบอำนาจการดำเนินการในเรื่องต่างๆ ให้ผู้อำนวยการสำนัก ผู้อำนวยการศูนย์ ผู้อำนวยการสถาบัน หัวหน้าศูนย์ ผู้อำนวยการกลุ่ม และหัวหน้ากลุ่มปฏิบัติราชการแทน ข้อ ๒.๑๘ ข้อ ๒.๑๙ (๑) (๒) (๓) และ (๔) ในเรื่องการดำเนินการตามพระราชกฤษฎีกาค่าใช้จ่ายในการเดินทางไปราชการ พ.ศ.๒๕๒๖

และที่แก้ไข…

และที่แก้ไขเพิ่มเติม ตามระเบียบสำนักนายกรัฐมนตรีว่าด้วยการอนุมัติให้เดินทางไปราชการและจัดการ ประชุมของทางราชการ พ.ศ.๒๕๒๔ และที่แก้ไขเพิ่มเติม ตามระเบียบกระทรวงการคลังว่าด้วยค่าใช้จ่าย ในการฝึกอบรม การจัดงานและการจัดประชุมระหว่างประเทศ พ.ศ.๒๕๔๙ และที่แก้ไขเพิ่มเติม และตามระเบียบกระทรวงการคลังว่าด้วยการเบิกจ่ายค่าใช้จ่ายในการบริหารงานของส่วนราชการ พ.ศ. ๒๕๕๓ ตามที่แนบมาพร้อมนี้

ข้อพิจารณา

ในการนี้ กลุ่มพัฒนาการศึกษาพิจารณาแล้วเห็นสมควรจัดทำโครงการพัฒนาศักยภาพอาจารย์ด้านการคัดเลือก และวิเคราะห์ข้อสอบความรู้รวบยอดของผู้สำเร็จการศึกษาหลักสูตรด้านสาธารณสุขศาสตร์และด้านสหเวชศาสตร์ ระดับปริญญาตรี และต่ำกว่าปริญญาตรี ประจำปีการศึกษา ๒๕๕๙ เพื่อให้อาจารย์วิทยาลัยมีความรู้และทักษะในการคัดเลือก และวิเคราะห์ข้อสอบรวบยอดของผู้สำเร็จการศึกษา ด้านสาขาสาธารณสุขศาสตร์และสหเวชศาสตร์ ที่สอดคล้องกับผลการเรียนรู้และสมรรถนะที่พึงประสงค์ ของหลักสูตร ตามที่แนบมาพร้อมนี้

ข้อเสนอ

จึงเรียนมาเพื่อพิจารณา หากเห็นชอบขอได้โปรดอนุมัติและลงนาม

๑. อนุมัติโครงการพัฒนาศักยภาพอาจารย์ด้านการคัดเลือก และวิเคราะห์ข้อสอบความรู้ รวบยอดของผู้สำเร็จการศึกษาหลักสูตรด้านสาธารณสุขศาสตร์และด้านสหเวชศาสตร์ ระดับปริญญาตรี และต่ำกว่าปริญญาตรี ประจำปีการศึกษา ๒๕๕๙

๒. อนุมัติให้จัดประชุมเชิงปฏิบัติการเพื่อพัฒนาศักยภาพอาจารย์ด้านการคัดเลือก และวิเคราะห์ข้อสอบความรู้รวบยอดของผู้สำเร็จการศึกษาหลักสูตรด้านสาธารณสุขศาสตร์และด้านสหเวชศาสตร์ ระดับปริญญาตรี และต่ำกว่าปริญญาตรี ประจำปีการศึกษา ๒๕๕๙ ระหว่างวันที่ ๖ – ๑๐ กุมภาพันธ์ ๒๕๖๐ ณ โรงแรมพักพิง อิงทาง บูติค โฮเทล ถนนงามวงศ์วาน ตำบลบางเขน อำเภอเมือง จังหวัดนนทบุรี

๓. อนุมัติเบิกค่าใช้จ่ายในการประชุมดังกล่าว ได้แก่ ค่าใช้จ่ายในการเดินทาง ค่าเบี้ยเลี้ยง ค่าที่พัก ค่าพาหนะ ค่าอาหารกลางวัน ค่าอาหารว่างและเครื่องดื่ม และค่าอาหารเย็น ของผู้ดำเนินการ จัดประชุม ผู้เข้าร่วมประชุม วิทยากรภายในและภายนอกสังกัดสถาบันพระบรมราชชนก ค่าสมนาคุณวิทยากรภายใน และภายนอกสังกัดสถาบันพระบรมราชชนก ค่าน้ำมันเชื้อเพลิง ค่าผ่านทางพิเศษ ค่าถ่ายเอกสาร และค่าใช้จ่ายอื่นๆ จากงบประมาณสถาบันพระบรมราชชนก ปี ๒๕๕๙ โครงการพัฒนาศักยภาพอาจารย์ ด้านการออกข้อสอบวัดความรู้รวบยอดของผู้สำเร็จการศึกษา (สาขาสาธารณสุขและสหเวชศาสตร์) ที่สอดคล้องกับความต้องการของระบบบริการสุขภาพ ศ.๘.๑ แผนงาน พัฒนาด้านสาธารณสุข ผลผลิต ผลิตและพัฒนาบุคลากรทางด้านการแพทย์และสาธารณสุข กิจกรรม ผลิตบุคลากรทางการพยาบาล และสาธารณสุข งบเงินอุดหนุน

๔. อนุมัติให้ใช้รถยนต์ราชการ หมายเลขทะเบียน ฮม ๒๐๓ กรุงเทพมหานคร มีนายรณชัย เขียวสุวรรณ์ เป็นพนักงานขับรถยนต์เดินทางไปราชการ ในวันที่ ๕ – ๑๐ กุมภาพันธ์ ๒๕๖๐ เพื่อรับส่งผู้ดำเนินการประชุม และอุปกรณ์เอกสารการประชุม โดยเบิกจ่ายค่าใช้จ่ายในการเดินทาง ค่าเบี้ยเลี้ยง ค่าที่พัก ค่าพาหนะ ค่าอาหารว่างและเครื่องดื่ม ค่าอาหารกลางวัน และค่าอาหารเย็น ให้พนักงานขับรถยนต์ของสถาบันพระบรมราชชนก จากงบประมาณสถาบันพระบรมราชชนก

๕. อนุมัติ…

๕. อนุมัติให้จัดประชุมนอกสถานที่ และให้ผู้ดำเนินการจัดประชุม ผู้เข้าร่วมประชุม ที่เป็นข้าราชการ พนักงานราชการ ลูกจ้างเหมาบริการ ของสถาบันพระบรมราชชนกส่วนกลาง และผู้เข้าร่วมประชุมจากวิทยาลัย ดังรายนามในเอกสารหมายเลข ๑ ที่แนบเรียนมาพร้อมนี้ เดินทางไปราชการ เพื่อดำเนินการจัดประชุมและเข้าร่วมประชุมดังกล่าว โดยเดินทางและพักค้างคืน ก่อนและหลังการ ประชุมหนึ่งวัน

๖. อนุมัติให้ข้าราชการในสังกัดสถาบันพระบรมราชชนก เป็นวิทยากรโดยเบิกค่าสมนาคุณวิทยากร ชั่วโมงละ ๖๐๐ บาท

๗. ลงนามในโครงการ หนังสือเชิญประชุม

๘. ลงนามในหนังสือเชิญวิทยากรซึ่งเป็นบุคคลภายนอก ที่แนบมาพร้อมนี้ด้วย จะเป็นพระคุณ